ዶክተር ኣወል ኣሎ፦እቲ ደብዳበ እንትጽሕፍ፡ ኣብቲ እዋን ብዝረእኽዎ ተበጊሰ እየ ከምኡ ሓሲበ። ብዙሕ ጊዘ፡ ሓደ ጊዘ እንሰርሖ ስራሕ ካልእ ጊዜ ተመሊስና እንትንሪኦ፡ ጌጋ ኾይኑ ክስመዐና ይኽእል እዩ። ሕዚ’ውን እንተኾነ፡ ኣብዪ በቲ ዝሰርሖ ስራሕ ኣፍልጦ ምውሃቡ ሕማቕ እዩ ኢለ ኣይሓስብን። እቲ ጸገም ግን ሙሉእ ንሙሉእ ክፍታሕ እዩ ዝብል ግምት ኣይነበረንን። እንተኾነ፡ እዚ ኣፍልጦ እንተተዋሂብዎ ንቐጻሊ ዝሐሸ ስራሕ ክሰርሕ ይኸውን እዩ ዝብል ግምት ነይሩኒ። እቲ ዝነበረኒ ግምትን ትንታነን ጌጋ እዩ ነይሩ። ይኹን’ምበር ሕጹይ ገይረ ደብዳበ ምጽሓፈይ ኣየጣዕሰንን። ኣብዪ እቲ ሽልማት ተዋሂብዎ፡ ከምቲ ሕዚ ንሪኦ ዘለና ኲናት ክእውጅ እንተሎ፡ ብኡ ልክዕ እዩ ብዓለምለኸ ‘እንታይ ወሪድዎ?’ ተባሂሉ ዝሕተት። ወጥሪ መንግስታት ፈደራልን ክልል ትግራይን ብኸመይ'ዩ ናብዚ ዘለዎ ዓሪጉ?
